**Ministru kabineta noteikumu projekta**

 **“Kārtība, kādā muitas iestādes nodrošina Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem prasību izpildi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Muitas likuma 6.panta 10.punkts. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 2.jūnijā Saeimā pieņemts Muitas likums, kurš stājās spēkā 2016.gada 5.jūlijā un kurā Ministru kabinetam dots pilnvarojums noteikt kārtību, kādā muitas iestādēm ir jānodrošina Kimberli procesa sertifikācijas sistēmas īstenošana starptautiskajā tirdzniecībā ar neapstrādātiem dimantiem. Muitas likuma pārejas noteikumu 2.punkta 1.apakšpunktā noteikts, ka līdz attiecīgo Ministru kabineta tiesību aktu spēkā stāšanās dienai, bet ne ilgāk kā līdz 2016.gada 30.decembrim ir spēkā Ministru kabineta 2005.gada 6.septembra noteikumi Nr.669 "Kārtība, kādā muitas iestādes nodrošina Kimberlijas procesa sertifikācijas sistēmas prasību izpildi" (turpmāk – MK noteikumi Nr.669). Līdz ar to, ir jāizstrādā noteikumu projekts ar mērķi noteikt kārtību, kādā muitas iestādes nodrošina Padomes 2002.gada 20.decembra Regulas (EK) Nr.2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem (turpmāk – Regula Nr.2368/2002) prasību izpildi gadījumos, kad tiek piemērotas tādas muitas procedūras kā laišana brīvā apgrozībā, pagaidu uzglabāšana, eksports un īpašās procedūras precei - Kimberli procesa sertifikācijas sistēmai pakļautiem neapstrādātiem dimantiem.Lai nodrošinātu Regulā Nr.2368/2002 noteikto prasību vienotu izpildi visā Latvijas Republikas teritorijā, MK noteikumos Nr.669 ir jāveic būtiski grozījumi, tādējādi minētos noteikumus nepieciešams aizstāt ar jauniem Ministru kabineta noteikumiem, kas noteiks kārtību, kādā muitas iestādes nodrošina Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem prasību izpildi. Atbilstoši Eiropas Parlamenta un Padomes 2013.gada 9.oktobra Regulas Nr.952/2013, ar ko izveido Savienības Muitas kodeksu (turpmāk – regula Nr.952/2013) (piemēro no 2016.gada 1.maija) ieviestajām izmaiņām muitas procedūru terminoloģijā, kas paredz, ka precēm var tikt piemērota muitas procedūra - laišana brīvā apgrozībā vai eksports, vai arī kāda no īpašo procedūru kategorijas – ievešana vai izvešana pārstrādei, uzglabāšana, pagaidu ievešana vai galapatēriņš, noteikumu projektā tiek lietota regulai Nr.952/2013 atbilstoša terminoloģija.MK noteikumu Nr.669 3.punktā noteiktā prasība nepiemērot vietējo muitošanu Kimberli procesa sertifikācijas sistēmai pakļautiem neapstrādātiem dimantiem noteikumu projektā nav ietverta, jo attiecīgā tiesību norma tiks noteikta, pārstrādājot Ministru kabineta 2010.gada 16.novembra noteikumus Nr.1048 „Noteikumi par vienkāršoto deklarēšanu un vietējo muitošanu, atzītā nosūtītāja un atzītā saņēmēja statusu, vienoto atļauju un atzītā komersanta sertifikātu”, kuru 4.7.apakšpunktā šobrīd noteikts (un tiks saglabāts arī pārstrādājot), ka vietējās muitošanas procedūru nepiemēro precēm, kuru imports, eksports vai tranzīts ir aizliegts vai ierobežots saskaņā ar normatīvajiem aktiem. Noteikumu projektā nav saglabāts MK noteikumu Nr.669 5.punktā noteiktais pienākums personai sazināties ar Kopienas iestādi, jo šis pienākums nav attiecināms uz muitas iestādes darbībām, bet gan norāda uz personas, kas ieved neapstrādātus dimantus un Kopienas iestādes rīcību, un tā ir noteikta Regulas (EK) Nr.2368/2002 4.pantā.MK noteikumu Nr.669 4., 6. un 8.punktā noteikts, ka Kimberli sertifikācijas procesam pakļauto neapstrādātu dimantu ievešana un izvešana ir atļauta tikai caur Valsts ieņēmumu dienesta Muitas pārvaldes Šķirotavas muitas kontroles punktu 0207. Lai arī Regulas Nr.2368/2002 19.panta 3.punktā tiek paredzēta iespēja ierobežot muitas kontroles punktu skaitu, kur atļauts veikt regulā paredzētās formalitātes, attiecīgajai Ministru kabineta noteikumos noteiktajai prasībai atļaut ievešanu un izvešanu tikai caur Valsts ieņēmumu dienesta Muitas pārvaldes Šķirotavas muitas kontroles punktu 0207 nav pamatojuma, tā rada papildu neskaidrības un slogu muitas amatpersonām, pārvietojot dimantu sūtījumu no viena muitas kontroles punkta uz citu. Kimberli procesa sertifikācijas sistēmai pakļauto dimantu kontroles pasākumos nav iesaistīti citi uz robežas esošie kontroles dienesti. Ņemot vērā minēto, noteikumu projektā nav noteikta prasība atļaut ievešanu un izvešanu tikai caur Valsts ieņēmumu dienesta Muitas pārvaldes Šķirotavas muitas kontroles punktu 0207.Ar noteikumu projekta spēkā stāšanos spēku zaudēs Ministru kabineta 2005.gada 6.septembra noteikumi Nr.669 "Kārtība, kādā muitas iestādes nodrošina Kimberlijas procesa sertifikācijas sistēmas prasību izpildi". |
|  3. | Projekta izstrādē iesaistītās institūcijas | Valsts ieņēmumu dienests |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attieksies uz fiziskām un juridiskām personām, kuras vēlas ievest vai izvest Kimberli sertifikācijas procesam pakļautos neapstrādātos dimantus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē tautsaimniecību un nerada papildu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2002.gada 20.decembra Regula (EK) Nr.2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem (turpmāk – regula Nr.2368/2002). |
| 2. | Citas starptautiskās saistības | Noteikumu projekts šo jomu neskar |
| 3. | Cita informācija | Nav |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2002.gada 20.decembra Regula (EK) Nr.2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem |
| A | B | C | D |
| Regulas Nr.2368/2002 3.pants | Noteikumu projekta 2.punkts | Tiek ieviestas pilnībā | Neparedz stingrākas prasības |
| Regulas Nr.2368/2002 11.pants | Noteikumu projekta 3.punkts | Tiek ieviestas pilnībā | Neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei.** |
| Attiecīgā starptautiskais tiesību akta vai starptautiskās institūcijas vai organizācijas dokumenta datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par Ministru kabineta noteikumu projekta izstrādes uzsākšanu Finanšu ministrijas tīmekļvietnē, sadaļā “Sabiedrības līdzdalība”.Sabiedrībai tiks sagatavota informācija par Kimberli procesa sertifikācijas sistēmas ierobežojošiem pasākumiem un prasībām neapstrādātu dimantu pārvietošanai un tiks ievietota Valsts ieņēmumu dienesta mājas lapā – [Muita](https://www.vid.gov.lv/default.aspx?tabid=9&hl=1)s sadaļas  vietnē – “Ierobežojumi un aizliegumi preču pārvietošanai”. |
| 2. | Sabiedrības līdzdalība projekta izstrādē | MK noteikumu projekts izskatīts Konsultatīvajā padomē muitas politikas jomā.  |
| 3. | Sabiedrības līdzdalības rezultāti | Priekšlikumi un iebildumi nav saņemti. Priekšlikumi un iebildumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde nemainīs Valsts ieņēmumu dienesta funkcijas, un institucionālo struktūru. Jaunu institūciju izveide, esošo institūciju likvidēšana vai reorganizēšana nav paredzēta. |
| 3. | Cita informācija | Nav |

*Anotācijas III un IV sadaļa – projekts šīs jomu neskar.*

Finanšu ministre D.Reizniece - Ozola

30.08.2016., 08:30

1108

A.Mūrniece

67120880, antra.murniece@vid.gov.lv

M.Vībāne

67095559, Marika.Vibane@fm.gov.lv